תיכון רוואבי לבנות

**תיכון רוואבי לבנות** (בערבית: **مدرسة الروابي للبنات**) היא מיני סדרת טלוויזיה ירדנית על השפעת בריונות על נשים צעירות, בבימויה של תימא שומלי ובהפקת Filmizion Productions (מטעם נטפליקס).

הסדרה, בעלת שתי עונות ובכל אחת שישה פרקים. משודרת ב-190 מדינות בנטפליקס ב-12 באוגוסט 2021. הסדרה דובבה ליותר מ-9 שפות, כולל אנגלית, ספרדית, איטלקית, צרפתית, גרמנית וטורקית.  זוהי סדרת המקור הירדנית השנייה של נטפליקס אחרי **[[ג'יני (סדרת טלוויזיה)|ג'יני]]**.

## עלילה

### עונה ראשונה
לאחר שקבוצת בנות עוברות התעללויות ,הצקות ואלימות בבית הספר הפרטי שלהן, הן מתכננות נקמה. עם זאת, התוכניות שלהן מובילות לתוצאות נוראיות שמקשות להבדיל בין הקווים הדקים שבין בריון לקורבן.

### עונה שנייה
עונה זו עוקבת אחרי קבוצת בנות אחרת. כל אחת מהבנות חווה קשיים כמו :הפרעות אכילה, בעיות זהות, בעיות משפחה, אלימות בבית, בריונות, קשים חברתיים, דחייה חברתית ועוד.. 

## שחקנים/יות ודמויות
* מרים - אנדרייה טאיה (עונה 1, אורחת בעונה 2): גיבורת העונה הראשונה, סובלת מהתעללות מצד ליאן, ראניה ורוקאיה ומחליטה לנקום. במהלך הסדרה הגבולות מטשטשים והיא הופכת להיות הבריון.
* נוף - רכין סעד (עונה 1, אורחת בעונה 2): תלמידה חדשה, גותית. סולקה מבית ספרה הקודם כי גנבה מבחנים. עזרה למרים בהתחלה אך בהמשך מנסה למנוע את נקמותיה.
* ליאן מוראד פתחי - נור טאהר: האנטגוניסטית של הסדרה. בתו של איש משפיע בפוליטיקה הירדנית ולכן זוכה לחסינות על מעשיה. יוצאת עם ליית'. לבסוף נרצחת על ידי אחיה חאזם. בעלת כישרון בשירה.
* דינה - יארא מוסטפא (עונה 1, אורחת בעונה 2): חברתה הטובה של מרים שמתרחקת ממנה ומתקרבת לליאן וחבורתה אך אלו מנצלות אותה. סובלת מהצקות על רקע גופה. לבסוף מנסה למנוע את תוכניתה של מרים.
* ראניה - ג'ואנה ארידה (עונה 1, אורחת בעונה 2): חברתה של ליאן. ג'ינג'ית. נתפסת עם בן זוגה אחמד במסיבה בטיול שנתי. בת לאב אלכוהוליסט ואלים.
* רוקאיה - סלאסבילה (עונה 1, אורחת בעונה 2): חברתה של ליאן. עוטה חיג'אב. מרים מתחזה בפייסבוק לאדם בשם טארק. מה שגורם לה להצטלם ללא חיג'אב. דבר הגורם לסילוקה מבית הספר.
* מיס עביר - רים סעדה (עונות 1-2): מחנכת הכיתה בשתי עונות הסדרה. קשוחה. מייצגת את השמרנות הדתית.
* מיס פאתן - נאדירה עומראן: (עונה 1) מנהלת בית הספר. מתפטרת מתפקידה בין העונות. אמו של ליית'. בן זוגה של ליאן
*אחמד - פארס אל-בחרי (עונה 1). בן זוגה של ראניה. מעוניין בנוף.
*ליית' - אחמד חמדאן (עונה 1.) בן זוגה של ליאן. בנה של מיס פאתן.
*חאזם - סארי סילאווי (עונה 1). אחיה של ליאן. רוצח אותה על רקע חילול כבוד המשפחה. בעונה השנייה נראה יוצא מבית המשפט.
*שרה. -טרה עבוד (עונה 2). גיבורת עונה 2. נערה לא מקובלת הפותחת חשבון טיקטוק ומתפרסמת. נאלצת לפרסם סרטון חושפני שלה. אחותו של ג'ואד וחברתו של עלי.
*טסנים - שרה יוסף (עונה 2). נערה מקובלת שמתיידדת עם שרה, חולמת ללמוד בקיימברידג'. סובלת מבולמיה. בת זוגו של עומאר. בת דודתה של פארח
*היבה - קירה יע'נם (עונה 2). חברתה לשעבר של טסנים. אנוכית. יתומה מאם.
*פארח - רנים היית'ם (עונה 2). בת דודתה של טסנים. טסנים אינה רוצה את קרבתה. שמנה. בעלת כישרון בשירה.  ככל הנראה, התאבדה בסוף העונה.
*נדין - טרה עטאללה (עונה 2). חברתה של שרה. עצמאית בדעותיה, גם אם הן פרובוקטיביות. נדין ושרה מתרחקות לאחר ששרה התחילה להתפרסם. משתפת פעולה עם שאמס. לבסוף יחד עם טסנים, מנסה למחוק את הקטע בסרטון שעלול להזיק לשרה. ידידה של עומאר.
*שאמס - טליה אל-אנסארי (עונה 2). אחותו של עומאר. נערה "מוזרה" שמפיקה סרט דוקומנטרי על השפעת השימוש במדיה החברתית.
*עומאר - מוחמד ניזאר (עונה 2). בן זוגה של טסנים ואחיה של שאמס. עוזר לטסנים ונדין למחוק את הקטע בסרט של שאמס העוסק בשרה. מיודד גם עם נדין.
*עלי - ליית' אבווה (עונה 2). שחקן כדורגל. יוצא עם שרה.
*ג'וואד - כרם שאמי (עונה 2). אחיה של שרה. מנסה למצוא את מי שביקש מדשרה את הסרטון החושפני. דוקר את חברו לשכבה ונכנס לכלא.
*מיס פארידה - טימא שומאלי (במאית הסדרה, עונה 2). מנהלת בית הספר החדשה. פמיניסטית. מנחה את התלמידות ליצור פרוייקט בו יציגו מה הן רוצות לעשות בעוד 5 שנים.

## הפקה
כאשר תימא שומלי הגתה את הרעיון לסדרה, היא לא חשבה דווקא על הפצת הסדרה בנטפליקס . על פי ראיון שהעניקה שומאלי לטלוויזיה עמאן, "פלטפורמת הסטרימינג העולמית אהבה את התוכנית ותרגמה אותה למספר שפות". שומאלי גם ציינה באותו ראיון שמטרתה הייתה ליצור דיאלוג על המושג בריונות, שכן כשהיא עלתה לא נעשה שימוש במושג "ולא ידענו מה המשמעות של בריונות, אבל חיינו את זה. לא ידענו על זה". שומלי התייחסה גם לכוונתה להציג קולות של נשים, כי "דבר אחד שתמיד מצאתי שחסר לי ברוב התוכניות שמדברות על נשים הוא התפיסה הנשית בנושאים שלהן. אז התכנסתי סביב צוות מבריק של נשים כדי לעבוד על פיתוח וביצוע החזון היצירתי של התוכנית. יחד, דמיינו ובנינו את האלמנטים של עולם אל רוואבי, החל מהדמויות, עיצוב התפאורה, הצבעים, התאורה ואפילו המוזיקה."  מאוחר יותר, ב-13 באפריל 2019, הודיעה שומלי לעוקביה בפייסבוק שהיא עובדת על יצירת סדרת נטפליקס ערבית מקורית, בשיתוף חברת ההפקות הירדנית שלה Filmizion Productions, שכותרתה "תיכון רוואבי לבנות".

## ביקורת
הסדרה מנסה להסביר מה ההשפעה של מוות והתאבדות בקרב בני נוער. בדומה לסדרה "ג'יני" הסדרה עוררה סערה בירדן על חשיפת המציאות הקשה של בני נוער בעולם הערבי.

## קישורים חיצוניים
* 

## הערות שוליים

קטגוריה:תוכניות טלוויזיה בשפה הערבית
קטגוריה:סדרות טלוויזיה ערביות
קטגוריה:ירדן: תרבות
קטגוריה:נטפליקס: תוכניות וסדרות